PATVIRTINTA  
Pociūnėlių pagrindinės mokyklos  
direktoriaus 2021- 09-02

Įsakymas Nr. V1- 51(1.3)

**RADVILIŠKIO R. POCIŪNĖLIŲ PAGRINDINĖS MOKYKLOS**

**KORUPCIJOS PREVENCIJOS PROGRAMA 2021–2023 METAMS**

**I.SKYRIUS**

**BENDROSIOS PROGRAMOS NUOSTATOS**

1. Radviliškio r. Pociūnėlių pagrindinės mokyklos 2021–2023 metų korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Radviliškio r. Pociūnėlių pagrindinėje mokykloje.
2. Programa padės vykdyti kryptingą korupcijos prevencijos politiką, užtikrinti skaidresnę ir veiksmingesnę mokyklos veiklą.
3. **Pagrindinės programoje vartojamos sąvokos:**

3.1.  **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

3.2.  **korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

Programos paskirtis – intensyvinti korupcijos prevenciją, šalinti prielaidas korupcijai atsirasti ir plisti mokykloje.

Programos vykdymas – kryptinga korupcijos prevencijos politika, kuri užtikrina skaidresnę, veiksmingesnę ir viešesnę mokyklos darbuotojų, dirbančių pagal darbo sutartis, veiklą.

Programos strateginės kryptys – korupcijos prevencija ir antikorupcinis švietimas bei informavimas.

Programa parengta 3 metų laikotarpiui.

**II. SITUACIJOS ANALIZĖ**

4.  Pociūnėlių pagrindinė mokykla – Savivaldybės biudžetinė įstaiga, savo veiklą grindžia, įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo ir kultūros skyriaus vedėjo įsakymais.

      5. Pagrindinė veikla – ikimokyklinio, priešmokyklinio, pradinio, pagrindinio ugdymo programų ir neformalaus švietimo programų vykdymas.

      6. Vykdydama pagrindines veiklas, mokykla išduoda pagrindinio išsilavinimo pažymėjimus, pradinio išsilavinimo pažymėjimus, mokymosi pasiekimų pažymėjimus, pažymėjimus, pažymas išvykstantiems mokiniams per mokslo metus Išduodant šiuos dokumentus, laikomasi griežtos atsiskaitomybės Radviliškio rajono savivaldybės administracijos Švietimo ir kultūros skyriui.

      7. Mokyklos internetiniame tinklalapyje skelbiamas Mažos vertės viešųjų pirkimų organizavimo tvarkos aprašas, Biudžetiniais metais numatomų pirkti mokyklos reikmėms reikalingų darbų, prekių ir paslaugų planas; Finansinių ataskaitų rinkiniai, Biudžeto vykdymo ataskaitos.

       8. Mokyklos veiklos ataskaitos kasmet pateikiamos mokytojų tarybai, mokyklos tarybai ir Radviliškio savivaldybės tarybai.

       9. Direktorius, direktoriaus pavaduotojas ugdymui ir mokyklos darbuotojai, turintys administravimo įgaliojimus, yra pateikę privačių interesų deklaracijas.

      10. Mokykloje atskira antikorupcinio švietimo programa nėra vykdoma, antikorupcinio švietimo temos kasmet integruojamos į ekonomikos, istorijos, pilietinio ugdymo ir etikos mokomuosius dalykus.

**III.SKYRIUS**

**III. PROGRAMOS TIKSLAI IR UŽDAVINIAI**

11.Programos tikslai:

              11.1 siekti mažinti korupcijos pasireiškimo galimybių atsiradimą;

              11.2 užtikrinti skaidrią ir veiksmingą veiklą mokykloje;

              11.3 ugdyti jaunų žmonių antikorupcines nuostatas, nepakančią korupcijos augimui pilietinę poziciją.

    12. Korupcijos tikslams pasiekti numatomi uždaviniai:

              12.1 užtikrinti efektyvų numatytų priemonių įgyvendinimą ir priemonių plano įgyvendinimo administravimą;

              12.2 siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

              12.3 didinti antikorupcinio švietimo sklaidą mokykloje;

              12.4 supažindinti mokinius su savivaldos principais ir skatinti juos būti aktyviais visuomenės nariais.

**IV. SIEKIAMI REZULTATAI IR VERTINIMO KRITERIJAI**

    13. Siekiami rezultatai:

             13. 1 sumažinti korupcijos pasireiškimo tikimybę;

             13.2 padidinti nepakantumą korupcijai;

             13.3 pagerinti korupcijos prevencijos organizavimą mokykloje;

             13.4 padidinti visuomenės pasitikėjimą mokykla;

    14. Programos rezultatyvumas nustatomas vadovaujantis kiekybės ir kokybės rodikliais:

             14.1 parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

            14.2 įvykdytų programos įgyvendinimo plano priemonių skaičius;

            14.3 atliktų korupcijos pasireiškimo tikimybės vertinimų skaičius;

           17.4 asmenų, pranešusių apie korupcijos pobūdžio teisės pažeidimus, skaičiaus pokytis;

           14.5 oficialių pranešimų apie įtariamus pažeidimus ir ištirtų pažeidimų santykis;

           14.6 organizuotų seminarų, mokymų ir dalyvavusių juose asmenų skaičius.

Kiekviena konkreti Programos įgyvendinimo priemonių plano priemonė vertinama pagal Programos priemonių plane pasiektus numatytus rezultatus.

**V. BAIGIAMOSIOS NUOSTATOS**

15.Programa įgyvendinama pagal Programos įgyvendinimo priemonių planą (Priedas).

16.Už programos įgyvendinimą atsakingi Mokyklos direktoriaus įsakymu paskirti asmenys, už konkrečių Programos priemonių įgyvendinimą atsako priemonių plane nurodyti vykdytojai.

17.Programa įsigalioja nuo 2021 m. rugsėjo 1 dienos.

18.Programa skelbiama mokyklos interneto svetainėje

19.Mokyklos prevencijos programą tvirtina Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RADVILIŠKIO R. POCIŪNĖLIŲ PAGRINDINĖS MOKYKLOS  
KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS 2021–2022 M.M. METAMS**

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Vykdytojai** | **Vykdymo laikas** | **Laukiami rezultatai** |
| 1 | 2 | 3 | 4 | 5 |
| 1 | Organizuoti susitikimus su Radviliškio rajono korupcijos prevencijos komisijos nariais | Direktoriaus pavaduotojas ugdymui | Kiekvienais metais | Darbuotojai ir mokiniai įgis daugiau žinių apie korupcijos žalą valstybei ir visuomenei |
| 2 | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės temomis | Direktorius | 2021-2022 m. | Darbuotojai įgis daugiau žinių korupcijos pasireiškimo, prevencijos, kontrolės temomis |
| 3 | Organizuoti Tarptautinės antikorupcijos dienos renginius mokykloje | Direktoriaus pavaduotojas ugdymui, klasių auklėtojai | 2021–2022 m. m. gruodžio mėn. | Susiformuos antikorupcinės nuostatos, nepakanti korupcijos augimui pilietinė  pozicija |
| 4 | Antikorupcinio švietimo temas integruoti į pilietinio ugdymo, istorijos, etikos mokomuosius dalykus ir klasių auklėtojų veiklą, neformalųjį ugdymą | Direktoriaus pavaduotojas ugdymui | Kiekvienais metais iki rugsėjo 10 d. | Ugdomos antikorupcinės nuostatos |
| 5 | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones; sistemingai atnaujinti galiojančias taisykles ir tvarkas | Direktorius | Kiekvienais metais | Apibrėžtos antikorupcinės nuostatos bei teisinės atsakomybės priemonės darbuotojų pareigybėse |
| 6 | Supažindinti Mokyklos tarybą su metine mokyklos veiklos ataskaita | Direktorius | Kiekvienais metais iki sausio 15d. | Informuojami mokyklos bendruomenės nariai apie mokyklos veiklą |
| 7 | Užtikrinti skaidrų 10 kl. mokinių PUP organizavimą ir vykdymą | Direktoriaus pavaduotojas ugdymui | Kiekvienais metais | Ugdoma nepalanki korupcijai mokinių pilietinė pozicija |
| 8 | Teisės aktų nustatyta tvarka mokyklos internetinėje svetainėje skelbti informaciją apie vykdomus mažos vertės supaprastintus pirkimus | Ūkvedė | Nuolat | Užtikrintas viešųjų pirkimų skaidrumas; visuomenė informuota apie įvykdytus pirkimus |
| 9 | Iš mokyklos elektroninio dienyno skaitmeninių laikmenų duomenų perkėlimas į spausdintus lapus | Direktoriaus pavaduotojas ugdymui (pagal elektroninio dienyno tvarkymo nuostatus) | Kiekvienų mokslo metų pabaigoje | Užtikrinamas duomenų teisingumas |
| 10 | Skelbti mokyklos internetinėje svetainėje darbuotojų kiekvieno ketvirčio darbo užmokesčio vidurkius | Atsakingas už mokyklos internetinės svetainės tvarkymą | Ketvirčiui pasibaigus | Viešumo užtikrinimas |
| 11 | Esant būtinybei  papildyti Mokyklos korupcijos prevencijos programą | Direktoriaus pavaduotojas ugdymui | Kiekvienais metais | Veiksminga korupcijos prevencijos programa |